Vytautas Grigolis

Vytautas Grigolis (1951 m. kovo 7 d. – 2006 m. balandžio 11 d.) – lietuvių teatro ir kino aktorius, režisierius, televizijos scenarijų ir dainų tekstų autorius.

 Biografija 

V. Grigolis gimė 1951 m. kovo 7 d. Vilniuje. Studijavo Lietuvos konservatorijoje (dabar – Lietuvos muzikos ir teatro akademija), Aktorinio meistriškumo katedroje. Kartu Henriko Vancevičiaus ir Algės Savickaitės kurse taip pat mokėsi Regina Arbačiauskaitė, Kristina Gudonytė, Ingrida Kilšauskaitė, Vytautas Rumšas, Sigitas Račkys, Jonas Braškys, Eimutis Braziulis, Romanas Savickas, Vytautas Kernagis.

V. Grigolis 1973–1998 m. vaidino Kauno valstybiniame akademiniame dramos teatre (dabar Nacionalinis Kauno dramos teatras), o nuo 1998-ųjų buvo Lietuvos nacionalinio dramos teatro aktorius. Teatro scenoje jis sukūrė per 90 vaidmenų.

V. Grigolis sukūrė per 60 vaidmenų kino filmuose ir TV spektakliuose. Įkūrė satyros trupes „Šlipsas“ (1980), „Briliantinas“ (1992), kurioms rašė šmaikščius dainų tekstus.

Yra pastatęs keletą spektaklių, iš kurių garsiausias – „Giesmė apie Vorutos vilkolakį Mindaugą“ (draminė kompozicija pagal Vinco Krėvės, Justino Marcinkevičiaus ir Martino Zyverto kūrinius; 2004). Paskutinis Vytauto Grigolio kūrybinis darbas – „Tarptautinės teatro dienos“ režisūra 2006 metų kovo 27 d. Lietuvos nacionaliniame dramos teatre. V. Grigolis buvo kūrybingas, talentingas aktorius, visą save teatro menui aukojęs menininkas.

Šeima: žmona Nijolė, dukros Goda ir Rūta.

2006 m. Vytautas Grigolis apdovanotas Lietuvos vyriausybės meno premija.

V. Grigolis mirė 2006 m. balandžio 11 d., patyręs insultą, palaidotas Vilniaus Antakalnio kapinėse, Menininkų kalnelyje.

 Svarbiausi vaidmenys teatre 

 2005 – Archijeriejus. Fiodor Dostojevskij. Demonai. Nelabieji. Apsėstieji. Kipšai. Rež. Jonas Vaitkus. Lietuvos nacionalinis dramos teatras 

 2004 – Džordžas Tolbotas. Friedrich Shiller. Marija Stiuart. Rež. Jonas Vaitkus, Lietuvos nacionalinis dramos teatras 
 2004 – Arkadijus Sergejevičius Islajevas. Ivan Turgenev. Mėnuo kaime. Rež. Julius Dautartas, Lietuvos nacionalinis dramos teatras 
 2003 – Vaistininkas Ome. Gustave Flaubert. Madam Bovari. Rež. Jonas Vaitkus. Lietuvos nacionalinis dramos teatras 
 2002 – Leonas. Jean Anouilh. Bamba. Rež. Adolfas Večerskis. Lietuvos nacionalinis dramos teatras 
 2002 – Kunigas Orfulsas; Imperijos karininkas; Imperijos ministras Ipšteinas; Imperijos ministras Hardenšteinas; Imperijos ministras Falengotas; anatomas Grundfeltas; akademikas Arstas. Howard Barker. Europiečiai. Rež. Lary Zappia. Lietuvos nacionalinis dramos teatras 
 2001 – Zigmundas Froidas. Erich-Emmanuel Schmitt. Svečias. Rež. Vytautas Dapšys. Lietuvos nacionalinis dramos teatras 
 2000 – Žakas. Moliere. Šykštuolis. Rež. Irena Bučienė. Lietuvos nacionalinis dramos teatras 
 2000 – Klotaldas. Pedro Calderon de la Barca. Gyvenimas - tai sapnas. Rež. Gintaras Varnas. Lietuvos nacionalinis dramos teatras 
 1999 – Ričardas III. William Shakespeare. Ričardas III. Rež. Rimas Tuminas. Lietuvos nacionalinis dramos teatras 
 1998 – Teiresijas. Sofoklis. Edipas Karalius. Rež. Rimas Tuminas. Lietuvos nacionalinis dramos teatras 
 1997 – Kočkariovas. Nikolaj Gogol. Vedybos. Rež. Valius Tertelis. Kauno valstybinis akademinis dramos teatras (dabar Nacionalinis Kauno dramos teatras)
 1997 – Kazarinas. Michail Lermontov. Maskaradas. Rež. Rimas Tuminas. Valstybinis Vilniaus mažasis teatras
 1997 – Ametistovas. Michail Bulgakov. Zoikos butas. Rež. Linas Ryškus. Kauno valstybinis akademinis dramos teatras (dabar Nacionalinis Kauno dramos teatras)
 1994 – Šmulė Senderis. Grigorij Kanovič. Nusišypsok mums, Viešpatie. Rež. Rimas Tuminas. Valstybinis Vilniaus mažasis teatras
 1994 – Tedis. Harold Pinter. Grįžimas namo. Rež. Vytautas Balsys. Kauno valstybinis akademinis dramos teatras (dabar Nacionalinis Kauno dramos teatras)
 1992 – Robertas Miranda. Ariel Dorfman. Mirtis ir mergelė. Rež. Jonas Jurašas. Kauno valstybinis akademinis dramos teatras (dabar Nacionalinis Kauno dramos teatras)
 1991 – Malvolijus. William Shakespeare. Dvyliktoji naktis. Rež. Kristin Johnson. Kauno valstybinis akademinis dramos teatras (dabar Nacionalinis Kauno dramos teatras)
 1991 – Pusbrolis Brendonas. Thornton Wilder. Ilga Kalėdų vakarienė. Rež. Gytis Padegimas. Kauno valstybinis akademinis dramos teatras (dabar Nacionalinis Kauno dramos teatras)
 1990 – Barzdaskutys Bergeris. Aušra Marija Sluckaitė. Smėlio klavyrai. Rež. Jonas Jurašas. Kauno valstybinis akademinis dramos teatras (dabar Nacionalinis Kauno dramos teatras)
 1987 – Lozorius. Jordan Radičkov. Lozoriaus giedojimai. Rež. Jonas Vaitkus. Kauno valstybinis akademinis dramos teatras (dabar Nacionalinis Kauno dramos teatras)
 1980 – Režisierius. Mati Unt. Svarbiausioji repeticija. Rež. Jonas Vaitkus. Kauno valstybinis akademinis dramos teatras (dabar Nacionalinis Kauno dramos teatras)
 1978 – Stančikas. Juozas Grušas. Unija. Rež. Jonas Vaitkus. Kauno valstybinis akademinis dramos teatras (dabar Nacionalinis Kauno dramos teatras)
 1978 – Mokytojas Spielskis. Saulius Šaltenis. Duokiškio baladės. Rež. Eimuntas Nekrošius. Kauno valstybinis akademinis dramos teatras (dabar Nacionalinis Kauno dramos teatras)
 1977 – Bordeliūras. Alfred Jarry. Karalius Ūbas. Rež. Jonas Vaitkus. Kauno valstybinis akademinis dramos teatras (dabar Nacionalinis Kauno dramos teatras)
 1974 – Daktaras Rankas. Henrik Ibsen. Nora. Rež. Lidija Kutuzova. Kauno valstybinis akademinis dramos teatras (dabar Nacionalinis Kauno dramos teatras)

 Režisuoti spektakliai 

 2005 – Palikit vardą Lietuvos. Kompozicija Justino Marcinkevičiaus, Maironio, Juozo Grušo ir Balio Sruogos veikalų motyvais. Pažaislio muzikos festivalis
 2004 – Giesmė apie Vorutos vilkolakį Mindaugą. Kompozicija pagal Vinco Krėvės, Justino Marcinkevičiaus ir Martino Zyverto kūrinius Lietuvos nacionalinis dramos teatras 
 2004 – Didysis Vytautas – karalius. Tragedija pagal Maironio istorinę trilogiją „Kęstučio mirtis“, „Vytautas pas kryžiuočius“, „Didysis Vytautas – Karalius“. Pažaislio muzikos festivalis 
 2003 – Mindaugas, Vorutos vilkolakio giesmė. Kompozicija pagal Vinco Krėvės, Justino Marcinkevičiaus ir Martino Zybarto kūrinius. Pažaislio muzikos festivalis
 2002 – Karūnos vėtra. Sukomponuota laisvai improvizuojant istorinių dramų Balio Sruogos „Milžino paunksmė“ ir Juozo Grušo „Švitrigaila“ tekstais. Pažaislio muzikos festivalis
 2001 – Carl Millocker. Gasparonė. Kauno valstybinis muzikinis teatras
 1990 – Slawomir Mrožek. Tango. Kauno profsąjungų kultūros rūmų liaudies teatras
 1989 – Dale Vasserman ir Joe Darion. Žmogus iš La Mančos. Kauno profsąjungų kultūros rūmų liaudies teatras
 1986 – Kazys Boruta. Baltaragio malūnas. Kauno politechnikos instituto liaudies teatras
 1985 – Juozas Grušas. Meilė, džiazas ir velnias. Kauno politechnikos instituto liaudies teatras
 1984 – Marcelijus Martinaitis. Maži žmonių gyvenimai. Kauno valstybinis akademinis dramos teatras (dabar Nacionalinis Kauno dramos teatras)
 1977 – Sigitas Geda ir Marcelijus Martinaitis. Toli giedančio paukščio širdy. Lietuvos teatro draugija

 Filmografija 
 2006 – Vilniaus getas, rež. Audrius Juzėnas
 2003 – Lietuviškas tranzitas (Литовский Транзит), rež. Evaldas Kubilius, LKS
 2002 – Dr. Jekyll and Mr. Hyde, rež. Maurice Phillips, Didž. Britanija
 2001 – Sniego skonis, TV serialas, rež. Alvydas Šlepikas, BTV
 1993 – Giminės, TV serialas, rež. Saulius Vosylius. LTV
 1992 – Zuzana, negalinti gyventi be bananų, rež. Artūras Ulevičius, Arthur & Gerald film
 1990 – Kontrimas. Marius, rež. Marijonas Giedrys, Jonas Pakulis
 1989 – Pabudimas, rež. Jonas Vaitkus, LKS
 1989 – Lesė Pakaruoklis. Atleisk mums, Viešpatie!, rež. Bronius Morkevičius
 1988 – Mokytojas – Neatmenu tavo veido, rež. Raimundas Banionis, LKS
 1987 – Gimnazijos direktorius – Šešiolikmečiai, rež. Raimundas Banionis, LKS
 1986 – Ronkus – Benjaminas Kordušas, rež. Vidmantas Bačiulis, LTV
 1986 – Chameleono žaidimai, rež. Arūnas Žebriūnas, LKS
 1986 – Mesje!, rež. Michailas Jevdokimovas, LTV
 1984–1985 m. Sveika, Irena, rež. Galina Dauguvietytė, Kazys Bagdonavičius, LTV
 1984 – Sūnus paklydėlis, rež. Marijonas Giedrys
 1982 – Turtuolis, vargšas…, rež. Arūnas Žebriūnas, LKS
 1981 – Džimas – Raudonmedžio rojus, rež. Bronius Talačka, LTV
 1981 – Polis – Lošimas be kozirių, rež. Algimantas Kundelis, LKS
 1978 – Nebūsiu gangsteris, brangioji, rež. Algimantas Puipa, LKS
 1977 - Smilga - Ko verkė pušys, rež. Balys Bratkauskas, LTV
 1976 – Seklio Kalio nuotykiai, rež. Arūnas Žebriūnas, LKS
 1973 – Kur iškeliauja pasakos, rež. Algirdas Dausa, LKS
 1972 – Herkus Mantas, rež. Marijonas Giedrys, LKS.

 Nuorodos 
 Lietuvos filmų centras
 IMDb
 Visuotinė lietuvių enciklopedija
 LRT.lt – Legendos
 Atminimo puslapis Facebook

Grigolis, Vytautas
Grigolis, Vytautas